CELEX: 32018R0223
Language: el
Date: 2018-02-15 00:00:00
Title: Εκτελεστικός κανονισμός (ΕΕ) 2018/223 της Επιτροπής, της 15ης Φεβρουαρίου 2018, για την τροποποίηση του κανονισμού (ΕΚ) αριθ. 314/2004 του Συμβουλίου για ορισμένα περιοριστικά μέτρα σχετικά με τη Ζιμπάμπουε

16.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 43/10
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/223 ΤΗΣ ΕΠΙΤΡΟΠΉΣ
   της 15ης Φεβρουαρίου 2018
   για την τροποποίηση του κανονισμού (ΕΚ) αριθ. 314/2004 του Συμβουλίου για ορισμένα περιοριστικά μέτρα σχετικά με τη Ζιμπάμπουε
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 314/2004 του Συμβουλίου, της 19ης Φεβρουαρίου 2004, για ορισμένα περιοριστικά μέτρα σχετικά με τη Ζιμπάμπουε (1), και ιδίως το άρθρο 11 στοιχείο β),
   Εκτιμώντας τα ακόλουθα:
   
               (1)
            
            
               Το παράρτημα III του κανονισμού (ΕΚ) αριθ. 314/2004 απαριθμεί τα πρόσωπα και τις οντότητες που αφορά η δέσμευση κεφαλαίων και οικονομικών πόρων βάσει του εν λόγω κανονισμού.
            
         
               (2)
            
            
               Η απόφαση 2011/101/ΚΕΠΠΑ (2) του Συμβουλίου αναφέρει τα φυσικά και νομικά πρόσωπα στα οποία πρέπει να εφαρμοστούν οι περιορισμοί, σύμφωνα με το άρθρο 5 της εν λόγω απόφασης, και ο κανονισμός (ΕΚ) αριθ. 314/2004 επιβεβαιώνει την απόφαση αυτή στον βαθμό που απαιτείται η ανάληψη δράσης στο επίπεδο της Ένωσης.
            
         
               (3)
            
            
               Στις 15 Φεβρουαρίου 2018, το Συμβούλιο αποφάσισε να επικαιροποιήσει την καταχώριση για ένα πρόσωπο στο παράρτημα της απόφασης 2011/101/ΚΕΠΠΑ που απαριθμεί τα πρόσωπα και τις οντότητες στα οποία θα πρέπει να εφαρμοστούν οι περιορισμοί. Το κατονομαζόμενο πρόσωπο ταυτοποιήθηκε από το Συμβούλιο ως πρώην Πρόεδρος της Ζιμπάμπουε, υπεύθυνος για δραστηριότητες που υπονομεύουν σοβαρά τη δημοκρατία, τον σεβασμό των ανθρωπίνων δικαιωμάτων και το κράτος δικαίου.
            
         
               (4)
            
            
               Συνεπώς, το παράρτημα III του κανονισμού (ΕΚ) αριθ. 314/2004 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα III του κανονισμού (ΕΚ) αριθ. 314/2004 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Φεβρουαρίου 2018.
      
         
            Για την Επιτροπή,
         
         
            εξ ονόματος του Προέδρου,
         
         
            Προϊσταμένος της Υπηρεσίας Μέσων Εξωτερικής Πολιτικής
         
      
   
   
      (1)  ΕΕ L 55 της 24.2.2004, σ. 1.
   
      (2)  Απόφαση 2011/101/ΚΕΠΠΑ του Συμβουλίου, της 15ης Φεβρουαρίου 2011, σχετικά με περιοριστικά μέτρα κατά της Ζιμπάμπουε (ΕΕ L 42 της 16.2.2011, σ. 6).
   
      ΠΑΡΑΡΤΗΜΑ
      Το παράρτημα III του κανονισμού (ΕΚ) αριθ. 314/2004 τροποποιείται ως εξής:
      Η καταχώριση για το ακόλουθο φυσικό πρόσωπο υπό το τμήμα «I. Πρόσωπα»:
      
         
                     Ονοματεπώνυμο (και τυχόν ψευδώνυμα)
                  
                  
                     Αναγνωριστικά στοιχεία
                  
                  
                     Λόγοι καταχώρισης
                  
               
                     
                                 «1)
                              
                              
                                 Mugabe, Robert Gabriel
                              
                           
                  
                     Πρόεδρος, γενν. στις 21.2.1924· Αριθ. διαβ. AD001095
                  
                  
                     Αρχηγός της κυβέρνησης και υπεύθυνος για δραστηριότητες που υπονομεύουν σοβαρά τη δημοκρατία, τον σεβασμό των ανθρωπίνων δικαιωμάτων και το κράτος δικαίου.»
                  
               
      αντικαθίσταται από τα εξής:
      
         
                     Ονοματεπώνυμο (και τυχόν ψευδώνυμα)
                  
                  
                     Αναγνωριστικά στοιχεία
                  
                  
                     Λόγοι καταχώρισης
                  
               
                     
                                 «1)
                              
                              
                                 Mugabe, Robert Gabriel
                              
                           
                  
                     γενν. στις 21.2.1924· Αριθ. διαβ. AD001095
                  
                  
                     Πρώην Πρόεδρος και υπεύθυνος για δραστηριότητες που υπονομεύουν σοβαρά τη δημοκρατία, τον σεβασμό των ανθρωπίνων δικαιωμάτων και το κράτος δικαίου.»